เมื่อวานไปกินหมูกระทะมาค่ะ วันนี้ตื่นเช้ามารู้สึกปวดท้องมาก เดินแทบไม่ได้ค่ะ อยากทราบว่าเป็นเพราะหมูกระทะรึเปล่าคะ ปล.ปกติกินข้าวเช้าตอนหกโมง วันนี้กินตอนแปดโมงแต่ปกติไม่ปวดท้องมากขนาดนี้ค่ะ
สวัสดีค่ะ การวินิจฉัยที่เป็นไปได้กรณีปวดท้อง-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว คลื่นไส้ อาเจียน กินได้น้อย-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-ไส้ติ่งอักเสบ อาจเป็นปวดตื้อที่สะดือ มีคลื่นไส้ อาเจียน มีไข้ร่วมด้วยแนะนำสังเกตอาการอื่นๆนอกจากปวดท้อง ว่าน่าจะเข้ากับโรคใดที่สุดดังกล่าวไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์ หรือยาลดการบีบตัวของลำไส้ เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ คลื่นไส้ อาเจียน อ่อนเพลีย กินได้น้อย มีไข้ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุที่เป็นไปได้ดังกล่าวไป